
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Приемане на решение за отправяне на искане до Министерски съвет на Република България за безвъзмездно прехвърляне в полза на Община Бургас на правото на собственост върху имот- държавна собственост, представляващ УПИ VIII-3944 по ПУП-ПРЗ, одобрен със Заповед №1087/03.04.2024г. на Зам.-кмет на Община Бургас в кв. 24 по ПУП- ПУР за „Обособяване на обслужващи улици, инфраструктурни коридори, пешеходни зони и нови квартали за територията между път І-6 „Бургас-София“, път І-9 „Бургас – Варна“, Северен обходен път и ул. „Транспортна“, в разширението на строителните граници на гр. Бургас, идентичен на ПИ с проектен идентификатор 07079.2.3944 по КККР на гр. Бургас.

УВАЖАЕМИ ОБЩИНСКИ СЪВЕТНИЦИ,

Със Заповед №1087/03.04.2024г. на Зам.-кмет по „Строителство, инвестиции и регионално развитие“ при Община Бургас, влязла в сила на 15.05.2024г.,  е одобрен Подробен устройствен план – План за регулация и застрояване (ПУП-ПРЗ) за ПИ с идентификатори 07079.2.3266, 07079.2.2266, 07079.2.4006, 07079.2.4007, 07079.2.3286, 07079.2.4008, 07079.2.4001, 07079.2.4009, 07079.2.3285, 07079.2.4010, 07079.2.4002,07079.2.4011,07079.2.3284,07079.2.4012,07079.2.3209,07079.2.3759,07079.2.3758,0707924003, 07079.2.3206, 07079.2.4004, 0707923287, 07079.2.4005, 07079.2.3269, 07079.2.3268 по КККР на гр. Бургас, в кв.24 по ПУП-ПУР за „Обособяване на обслужващи улици, инфраструктурни коридори, пешеходни зони и нови квартали за територията между път 1-6 Бургас-София, път 1-9 Бургас-Варна, Северен обходен път и ул. „Транспортна“ в разширението на строителните границите на гр. Бургас“, с който, при условията на чл. 16, ал. 1 от ЗУТ и при съобразяване с действащите ПУП за територията, имотите се урегулират.
ПУП-ПРЗ е изготвен във връзка с нарастващия интерес към територията, разположена в границите на устройствени зони 13/Смф 13Смф2 и 13/Смф3 по ОУП на гр. Бургас и изграждането на значителен брой нови жилищни сгради и сгради със смесени функции, с наличие на жилищни обекти, с оглед на което възниква необходимостта от предвиждане на терени за обекти на зелената система, на социалната и на техническата инфраструктура - публична собственост.
В обхвата на ПУП- ПРЗ попада ПИ с идентификатор 07079.2.2266 по КККР на гр. Бургас, с площ 1072 кв. метра, с начин на трайно ползване: стопански двор, държавна собственост, за който е съставен Акт №12647/25.04.2024г. за частна държавна собственост, вписан под №135, том. 20, вх. рег. №6977/02.05.2024г. в Служба по вписвания – Бургас.
За същият с ПУП- ПРЗ се обособява нов УПИ VIII-3944, с площ 815 кв.метра, с функционално отреждане „за техническа инфраструктура и озеленяване“, съответен на нов ПИ с проектен идентификатор 07079.2.3944, с предвидено за него ново свободно застрояване, указано с ограничителни линии за застрояване, на нормативни отстояния от регулационните граници с градоустройствени показатели за застрояване както следва:  Височина – до 1ет.; П. застр. – до 60%; Кинт – до 1,0; П.озел. – мин.30%, с приложен коефициент на редукция, съгласно чл.16, ал.1 от ЗУТ, в размер на 24%.
Съгласно чл. 21, ал.6 от ЗОС, „имоти - собственост на държавата, не могат да бъдат отчуждавани принудително за общински нужди. Когато за нуждите на обектите по ал. 1 се засягат имоти - частна държавна собственост, те се прехвърлят безвъзмездно в собственост на общината по реда на Закона за държавната собственост“.
Във връзка с изграждане на обекти на обществената инфраструктура в разглежданата територия, е необходимо Община Бургас да придобие безвъзмездно в собственост имота, държавна собственост, поради което следва да бъде предприета процедура, съгласно чл. 54 от Закона за държавната собственост, по отношение на УПИ VIII-3944, с площ 815 кв. метра, с функционално отреждане „за техническа инфраструктура и озеленяване“, отреден за нов ПИ с проектен идентификатор 07079.2.3944 по КККР на гр. Бургас.
Предвид изложеното, и в изпълнение на правомощията ми по чл.73, ал.1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам на основание чл. 21, ал. 1, т. 8 от Закона за местното самоуправление и местната администрация, чл. 54 от Закона за държавната собственост и чл. 9, ал. 1, т. 1 от Наредбата за реда за придобиване, управление и разпореждане с общински имоти и вещи, Общински съвет – Бургас да приеме следните

РЕШЕНИЯ:

1. Дава съгласие да бъде отправено искане до Министерския съвет на Република България, чрез Областен управител на област Бургас, за безвъзмездно прехвърляне в полза на Община Бургас на правото на собственост върху недвижим имот – държавна собственост, представляващ УПИ VIII-3944 в кв. 24 по ПУП- ПРЗ, одобрен със Заповед №1087/03.04.2024г. на Зам.-кмет на Община Бургас и ПУП- ПУР за „Обособяване на обслужващи улици, инфраструктурни коридори, пешеходни зони и нови квартали за територията между път 1-6 Бургас-София, път 1-9 Бургас-Варна, Северен обходен път и ул. „Транспортна“, в разширението на строителните границите на гр. Бургас“, с площ 815 кв. метра, с функционално отреждане „за техническа инфраструктура и озеленяване“, идентичен на нов ПИ с проектен идентификатор 07079.2.3944 по КККР на гр. Бургас, с площ 815 кв. метра.
2. Възлага на Кмета на Община Бургас да извърши предвидените в закона правни и фактически действия по изпълнение на решението по т.1.
Приложения: Акт №12647/25.04.2024г. за частна държавна собственост, извадка от ПУП- ПРЗ, Заповед №1087/03.04.2024г. на Зам.-кмет по „Строителство, инвестиции и регионално развитие“ при Община Бургас, Акт за приключило обявяване, от 15.05.2024г., скица проект за ПИ с проектен идентификатор 07079.2.3944, скица на ПИ с ид. 07079.2.2266.


ДИМИТЪР НИКОЛОВ				
Кмет на Община Бургас


Съгласували:
ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

КАТЕРИНА СИДЕРОВА-ГРУДОВА
Гл. юрисконсулт в дирекция УОС

Изготвил: 
Елена Добрева
Ст. експерт в дирекция УОС

